Toshkentda 10 yoshli bola yarim tunda otasining Captiva’sini olib qochdi. Avtomobil daraxtga borib urildi

Toshkentda 10 yoshli bola ota-onasining Captiva’sini o‘g‘irlab ketib, tuman atrofini aylanib chiqqan, deya xabar berdi “Repost”.

Uchtepa tumanida yashovchi bola 13 va 14-kvartallar oralig‘ida aylanib, avtomobilni daraxtga borib urgan. Hodisa oqibatida bolaga zarar yetmagan.
Hodisa tunda sodir bo‘lgan, ertalab avtomobil ushbu kvartaldagi tomorqalardan birida topilgan.